کندز ‏افغانی سرې میاشتې د کندز ولایت په بېلابېلو سیمو کې د خپلو روغتیایی کارکوونکو په واسطه په تېرو ۳۰ ورځو کې ۱۶۱۱۵ وګړو ته روغتیایی خدمات وړاندې کړی. په یاده موده کې ۴۱۹۳ تنو ته له معاینې وروسته په وړیا توګه درمل ورکړل شوی، د ۱۰۳ ټپیانو پانسمان شوی، ۳۱۱۱ ښځو او ماشومانو ته بېلابېل واکسینونه تطبیق شوی، ۶۶۲۲ تنو ته روغتیایی مشورې او ۸۳۲ میندو ته له ولادت وړاندې او وروسته د ځان د روغتیا ساتنې اړوند لارښوونې شوی. همدا ډول ۹۳۳ خوارځواکو ماشومانو ته د ځانګړو خوراکی توکو د ورکړې ترڅنګ ۳۲۱ میندو ته د کورنۍ د تنظیم په اړه عامه پوهاوی ورکړل شوی. سر پل ‏د افغانی سرې میاشتې له لوری نن د رمضان د میاشتې پر ۷مه د سرپل ولایت اړوند د ښوونیز مرکز ۵۰ تنو زده کوونکو ته د سرې میاشتې د پېژندنې، تاریخچې، فعالیتونو، نښان او بشرپاله خدمتونو په اړه په مفصله توګه معلومات وړاندې شول. کندز ‏نن یکشنبه د رمضان د میاشتې پر ۷مه د افغانی سرې میاشتې له لوری د کندز ولایت اړوند ښوونیز مرکز کې د انګلیسی برخې له ۱۸ تنو زده کوونکو څخه د ۳ میاشتنیو زده کړو له بشپړولو وروسته آزموینه واخیستل شوه.